बदलाव की जरूरत हर इलाके में है. चाहे वह राष्ट्रीय या प्रांतीय राजनीति हो या स्थानीय प्रशासन. अदालतें हों या गैर सरकारी अर्थव्यवस्था. लोकतंत्र का मतलब आम लोगों का तंत्र है. आम लोगों को राजनीति की हर प्रक्रिया के केंद्र में लाना होगा. उनकी जरूरतों और उनकी सुविधाओं को राजनीति का मकसद बनाना होगा. इसकी शुरुआत सिर से ही हो सकती है. पिछले सालों में लोगों ने हक मांगना शुरू किया है और राजनीतिक प्रक्रिया नीचे से ऊपर की ओर आई है. हिस्सेदारी के लिए यह जरूरी भी है. लेकिन राजनीति का मकसद सबकी भलाई और सबका हित होता है, व्यक्तिगत या किसी दल विशेष की बेहतरी नहीं.